hnúkagígur . - Stærsti hraunhellir í heimi ? Fundinn sóttu 114 manns . Háskóla Islands er þakkað fyrir afnot af fyrirlestrasalnum í Odda og Jóni Kristjáns - syni húsverði er þakkað fyrir umhyggju og alúð við undirbúning fundanna . FERÐIR OG NÁMSKEID Farnar voru þrjár ferðir og haldið eitt námskeið með vettvangsskoðun . Þátttaka í ferðunum var fremur lítil , en að þessu sinni var farið um svæði sem margir halda sig ef til vill þekkja nógu vel , þ.e. Rangárþing , Kjalveg og Hekluslóðir . Alltaf má þó sjá eitthvað nýtt í svona ferðum og þó einkum þegar kunnáttumenn eru með í för til leið - sagnar . Svo reyndist og mörgum þeim víð - förlu og fjölfróðu þátttakendum sem voru í ferðum sumarsins . Þeir voru flestir mætavel ánægðir með ferðirnar og töldu sig hafa séð og kynnst mörgu nýju og áður óþekktu í þeim . Fyrsta ferðin var farin í Rangárþing helgina 22. og 23. júní . Sú ferð var farin í samvinnu við hið nýstofnaða Oddafélag , auk þess sem Rangæingafélagið í Reykja - vík tók þátt í ferðinni á laugardaginn . HÍN sá um ferðina sjálfa . Gist var eina nótt á Hellu í tjöldum , gistiskálum og gistihúsum , Þátttakendur voru 38 talsins en farið var á tveimur bílum frá Guðmundi Jónassyni . Fararstjórar voru Freysteinn Sigurðsson og Guttormur Sigbjarnarson . Leiðsögumenn voru Arni Böðvarsson , stjórnarmaður í Oddafélaginu og Njáluslóðafræðingur , Árni Hjartarson , jarðfræðingur og hellafræð - ingur , og Elsa G. Vilmundardóttir jarð - fræðingur . Valgeir Sigurðsson , fræði - maður á Þingskálum , leiðsagði um byggð og búsetu á laugardaginn . Lagt var af stað frá Umferðarmið - stöðinni í Reykjavík um kl. 9 á laugardags - morgun 22. júní og ekið austur að Odda , en þar slóst Rangæingafélagið í förina . Þar var gengið upp á Gammabrekku í glaða - veðri , þar sem formaður Oddafélagsins , Þór Jakobsson veðurfræðingur , greindi frá Oddastað og staðháttum . Frá Odda var farið að Keldum og skoðaður gamli bærinn þar við leiðsögn Drífu Hjartardóttur , híisfreyju á þeim sögufræga stað og stjómarmanns í Oddafélaginu . Síðan var farið að Gunnarsholti þar sem starfsmenn Landgræðslunnar skýrðu frá starfseminni og sýndu húsakost , tækjabúnað og stóðhesta - stöð þá sem einnig er rekin þar á staðnum . Hádegishlé var gert í Gunnarsholti . Þaðan var farið upp að Selsundi og gengið inn á vikrana innan við bæinn í kyrru dumbungs - veðri og smáfluguvotti . Þar má enn sjá fallna og brotna trjástofna í vikursköflunum eftir forsögulegt vikurhlaup . Teygst hafði á tímanum að lokinni þeirri göngu og var því farið rakleiðis yfir í Landssveit og upp að Hellum , þar sem skoðaðir voru manngerðir hellar er nýttir hafa verið undir hey og fé . Komið var aftur að Hellu um kl. 19 en um kvöldið var kvöldvaka f Hellubíói á vegum Oddafélagsins . Þar var skemmt með söng , hljóðfæraslætti og erindum , en aðalerindi vókunnar hélt Þórður Tómasson safnvörður í Skógum . Á sunnudagsmorgun , 23. júní , var lagt upp um kl. 10 og stefnt austur undir Eyjafjöll í hægu veðri , hlýju og björtu . Var ekið austur að Sólheimajökli þar sem jökulsporðurinn var skoðaður og ummerki um færslur hans . Þaðan var farið að Skógum og byggða - safnið skoðað . Varð þar mörgum dvalar - drjúgt , enda ekki í kot vísað við leiðsögn Þórðar Tómassonar . Hádegishlé var gert á grasflötunum við byggðasafnið . Að því loknu var svo liðið á dag að horfið var frá för að Stóru-Borg , bústað Önnu Vigfús - dóttur á 16. öld og merkum fornleifastað . Þess í stað var snúið á leið til Hlíðarenda , bústaðar Páls bróður hennar á sfnum tfma . Staldrað var við hjá Seljalandsfossi og skoðaðir hellar austan fossins . Ekið var upp á heiðarbrúnina ofan við Kattarnef og skyggnst yfir Landeyjar . Á Hlíðarenda var gert nokkurt hlé og greint frá sögu staðarins , Njáluslóðum , myndun Landeyja og flakki fallvatna um þær . Þaðan var ekið iít Fljóts - hlíð um Hvolsvöll og rakleiðis til Reykja - vfkur . Þangað var komið kl. 20 um kvöldið . Ferðin þótti takast ágæta vel og mæltist vel fyrir blendingur sá af náttúrufræði og þjóð - fræði sem upp á var boðið , þó nokkuð yrði að víkja frá áætlun vegna þess hve margt áhugavert var að sjá og skoða . Langa ferðin var farin á Kjalveg 25. - 28. júlí . Farið var á tveimur bílum frá Guð - 233